कैशलेस खेलंे होली, नोटों पर रंग लगा तो बैंक भी नहीं लेंगे
कुछ लिखे हुए या फिर रंगे नए नोटों को नहीं ले रहे शहर के सभी बैंक
बिजनेस रिपोर्टर|ग्वालियर
होली का त्योहार आने वाला है लेकिन इस बार आपको होली कैशलेस ही खेलनी होगी। यदि आपने जैब में नोट रखकर होली खेली और नोट पर रंग लगा तो इन्हें बैंक भी वापस नहीं लेंगे। दरअसल नोटबंदी के बाद रिजर्व बैंक ऑफ इंडिया ने नई करेंसी (500 और 2000 रुपए के नए नोट) को साफ रखने के लिए क्लीन नोट पॉलिसी जारी की है। इसके तहत पेन से लिखे, रंगे हुए नोट बैंक स्वीकार नहीं करेंगे। बैंकों ने इस गाइडलाइन का पालन शुरू कर दिया है। बैंक कैश जमा करते समय ऐसे नोट जमा करने वाले को वापस कर रहे हैं। बैंक प्रबंधन के मुताबिक लोग भी नई करेंसी देखकर लें। यदि बैंक के कैश काउंटर से भी उन्हें पेन से लिखा या फिर रंगा नोट मिले तो वह इसे लेने से मना कर दें। बाजार में भी लोग देखकर नए नोट लें, क्यों कि बैंक इनको वापस नहीं लेगी।
स्टेट बैंक ऑफ इंडिया महाराज बाड़ा के चेस्ट मैनेजर रघुराज सिंह तोमर ने कहा जब से नई करेंसी शुरू हुई है तब से लिखे या फिर रंगे हुए नए नोट कुछ बैंक शाखाओं में पहुंचे हैं। बैंक इनको स्वीकार नहीं कर रहे हैं। आरबीआई का नया सर्कुलर आया है जिसके तहत इस तरह के नोट कोई भी बैंक स्वीकार (जमा) नहीं करेगी। इसके लिए आने वाले दिनों में शाखा प्रबंधकों की बैठक भी लेने जा रहे हैं।
hin_Deva hin_Deva bho_Deva hin_Deva hin_Deva